אלחנדרו דניאל וולף

אלחנדרו דניאל וולף הוא דיפלומט אמריקני. כיהן כשגריר בפועל של ארצות הברית באו"ם מדצמבר 2006 ועד שהוחלף באפריל 2007 בידי זלמאי ח'לילזאד. הוא מונה לתפקיד לאחר שקודמו, ג'ון בולטון, התפטר מהמשרה ב-9 בדצמבר 2006, לאחר שלא הצליח לזכות באישור הסנאט. לפני תפקיד זה, היה וולף סגן שגריר ארצות הברית באו"ם. 

הוא סיים את לימודיו באוניברסיטת קליפורניה בלוס אנג'לס (UCLA) ב-1978. הוא עובד במחלקת המדינה האמריקנית מאז 1979, והיה סגנו של שגריר ארצות הברית בצרפת בין 2001 ל-2005. 

נשוי ואב לשניים. דובר אנגלית, צרפתית וספרדית.

קישורים חיצוניים
 ביוגרפיה באתר מחלקת המדינה של ארצות הברית.

הערות שוליים

שגרירי ארצות הברית באו"ם
אמריקאים שנולדו ב-1956